Diari Oficial de la Generalitat Valenciana


Sumari del DOGV 9944, del 25-09-2024 (2024/9292)

RESOLUCIÓ de 9 de setembre de 2024, per la qual es modifica l'autorització del centre docent estranger El Plantío International School, de la localitat de Paterna-la Canyada.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9944

Data del DOGV
:   25-09-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/9292

CVE
:   QUHD-I-9701-1102

Data del document
:   09-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. Mitjançant l'Orde de 3 de setembre de 2001, de la Conselleria de Cultura i Educació, s'autoritza el centre docent estranger el Plantío International School, amb codi 69668897, de la localitat de Paterna-la Canyada, per a la impartició dels ensenyaments del sistema educatiu britànic, des del curs Nursery (3 - 4 anys) fins a Year 13 (18 anys d'edat), amb una capacitat de 700 llocs escolars, per a alumnat espanyol i estranger.

Segon. Amb data 16 d'abril de 2024, la titularitat del centre presenta certificat actualitzat de l'entitat British Council per a impartir a alumnat espanyol i estranger:

Des del curs Pre-Nursery (de 0 a 2 anys) fins al curs de Reception (de 4 a 5 anys), amb 50 llocs escolars, fins a finals del curs 2023-2024.

Des del curs Year 1 (de 5 a 6 anys) fins al curs Year 13 (de 17 a 18 anys), amb 600 llocs escolars, fins a finals del curs 2025-2026.

Tercer. Amb data 29 de maig de 2024, la Inspecció d'Educació emet informe favorable respecte de la documentació actualitzada del professorat del centre, en compliment dels articles 11 i 12 del Reial decret 806/1993, de 28 de maig, sobre règim de centres docents estrangers a Espanya.

Quart. Amb data 1 de juliol de 2024, la Unitat Tècnica de Construccions, després de la visita al centre i una vegada comprovada la documentació aportada per la titularitat, emet un informe de justificació favorable del compliment de l'article 6 del Reial decret 806/1993.

Quint. Amb data 16 de juliol, la titularitat del centre presenta un certificat actualitzat de l'entitat British Council per a impartir a alumnat espanyol i estranger:

Des del curs Pre-Nursery (de 0 a 2 anys) fins al curs de Reception (de 4 a 5 anys), amb 50 llocs escolars, fins a finals del curs 2024-2025.

Des del curs Year 1 (de 5 a 6 anys) fins al curs Year 13 (de 17 a 18 anys), amb 600 llocs escolars, fins a finals del curs 2026-2027.

A estos antecedents de fet són aplicables els següents,

*Fonaments de dret*

Primer. L'òrgan competent per a dictar la present resolució és la conselleria amb competències en educació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022 es delega esta competència en la Secretaria Autonòmica d'Educació.

Segon. Vist que la sol·licitud de modificació de l'autorització del centre complix els requisits establits en el Reial decret 806/1993.

De conformitat amb els antecedents de fet i considerats els fonaments de dret,

RESOLC

*Primer*

Modificar l'autorització del centre, en els termes que s'especifiquen a continuació:

Codi del centre: 99713967.

Denominació genèrica del centre: centre docent privat estranger.

Denominació específica del centre: el Plantío International School.

Titularitat: el Plantío International School, SL.

Domicili: c/233, número 36.

Localitat: Paterna-la Canyada.

Província: València.

Ensenyaments del sistema educatiu britànic, per a alumnat espanyol i estranger:

Des del curs Pre-Nursery (de 0 a 2 anys) fins al curs de Reception (de 4 a 5 anys), amb 50 llocs escolars, fins a finals del curs 2024-2025.

Des del curs Year 1 (de 5 a 6 anys) fins al curs Year 13 (de 17 a 18 anys), amb 600 llocs escolars, fins a finals del curs 2026-2027.

*Segon*

Abans que finalitze la vigència d'esta autorització, la titularitat del centre haurà d'aportar la certificació actualitzada, expedida per la corresponent representació diplomàtica acreditada a Espanya, on conste, fefaentment, que els ensenyaments tindran validesa oficial plena al país d'origen, i que el centre posseïx els requisits que exigix el país d'origen. En cas de no aportar a esta conselleria esta certificació, podrà procedir-se d'ofici a la revocació de l'autorització del centre.

La present resolució donarà lloc a les corresponents inscripcions en el Registre de Centres Docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que ha dictat l'acte, en el termini d'un mes comptador des de l'endemà de la seua notificació.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la seua notificació.

Per a les persones interessades que no siguen objecte de notificació, els terminis començaran a comptar de l'endemà de la seua publicació en el *Diari Oficial de la Generalitat Valenciana*.

  

València, 9 de setembre de 2024

(p. d. R 13.04.2022, DOGV 9328, 29.04.2022)

Daniel McEvoy Bravo

Secretari autonòmic d'Educació